ગોતાના બાપા સીતારામ ચોક ખાતે મહાત્માગાંધી વસાહત પાસે કચરાપેટીમાં મૃત શિશુ પડ્યુ હોવાની જાણ થયા બાદ મોટી સંખ્યામાં લોકો ત્યાં એકઠા થઈ ગયા હતા. આ મામલે સોલા પોલીસને જાણ કરવામાં આવ્યા બાદ પોલીસ ઘટના સ્થળે દોડી આવી હતી. કોઈએ પોતાનુ પાપ છૂપાવવા માટે આ કામ કર્યુ છે કે બાળકનો મૃતહાલતમાં જન્મ થયા બાદ તેને ફેંકી દેવામાં આવ્યુ છે તે અંગે પોલીસ વધુ તપાસ કરી રહી છે. પ્રાથમિક તપાસમાં સામે આવ્યુ છે કે બાળક ૧૫થી ૨૦ દિવસનુ જ હોઈ શકે છે.